Alternative Fakten

De B'griff vunde Aldanadive Fagde (uff englisch alternative facts) hodd die Kellyanne Conway, die B'rodarin vum ejemolische US-Bresidend Donald Trump, b'nudzd. Om 22. Januwa 2017 hoddse des wehrend em Indaview inde omerikonische Polit-Talkschau Meet the Press gsachd, um die falsch Aussach vum Bresseschbrescha vum Waise Haus em Sean Spicer iwwa die Ozahl vunde Laid om Waise Haus baide Omdsoifiehrung vum Donald Trump zu reschdferdische. Alsde Chuck Todd inde Sendung die Conway gfochd hodd, warumde Spice "ä nochwaislisch Uuwaahaid" gsachd hodd, hoddse g'mänd, dassde Spicer "aldanadive Fagde" g'nonnd hedd. Dodruff hodde Todd gsachd: "Herense, aldanadive Fagde sinn kä Fagde. Des sinn Uuwaahaide."Kellyanne Conway says Donald Trump's team has 'alternative facts.' Which pretty much says it all., The Washington Post, 22. Janua 2017 Die Conway hodd schbeda ihr Wordwahl vadaidisch unn gsachd "aldanadive Fagde" sinn "zusedzlische Fagde und aldanadive Informazijone".Olivia Nuzzi, Kellyanne Conway Is the Real First Lady of Trump's America, Daily Intelligencer, März 2017

De B'griff isch in Daidschlond unn Öschdaraisch zum Uuword vum Johr 2017 g'wehld worre.„Alternative Fakten“ ist Unwort des Jahres 2017. Der Standard, 16. Januar 2016, abgerufen am 16. Januar 2016.

 Vaglaisch midd Orwells Roman 1984 
Die Aißarung vunde Conway isch midde Monibulazionsteschnigge vum Orwellesche Roman 1984 vaglische worre unn die Verkaufszahle vum Roman sinn in die Heh gschnelld.De Bezuch zum Roman hawwen Medije zum Baischbiel beim CNN’s Reliable Sources hergschdelld, wu die Repordarin vunde Washington Post, die Karen Tumulty, gsachd hodd “Alternative facts is a George Orwell phrase”.Brian Stelter, 'Alternative facts:' Why the Trump team is 'planting a flag' in war on media, CNN Business, 22. Janua 2017

Baide Daidsche Well hodde Martin Muno uff Orwell unn die Gfah uffmergsom g'machd, dasses do zuna Vawischung vun Liesche unde Wohrhaid kummd unn hodd gfrochd, ob hinna dem nedd a än Blon lische ded.

 Newelkerz 
Die Kommunikazionswisseschafdlarin Elisabeth Wehling määnd, dassde Donald Trump middm Begriff vunde aldanadive Fagde ä Newelkerz gschmisse unn dobai uff Exberde zuriggg'roffe hodd, wu schun de Irakkrieg schbrochlisch uffb'raid heddn. Des ischä Method vum bolidische Framing. 

Die Wehling isch iwwazaischd, dassde Trump unn die Kellyanne Conway wissen, dass aldanadive Fagde Liesche sinn unn held die b'wussd falsche Oischädzung vunde Bsuchazahle fa ä „Trumpsche Rauchbomb, wu ableng'ge soll. Unn als Teschd, um zu gugge, welsche Medije widdahohlen die Ideen unn Formulierunge unn wer gridisierd“

 Geschesadz zude Fake News 
Aldanadive Fagde unn Fake News lossen sisch nedd imma glaa unnaschaide. Baides sinn Liesche, wu entwedda b'wussd odda wenischa b'wussd vabraid werren. Nochde Hanna Steinharter wes de Audot selwa vun Ofong oa, dass die Fake News, wua vabraide dud, Liesch sinn, während aldanadive Fagde vum Audor g'glaawd werre kennen, wonase babbld. Aldanadive Fagde dedn do'd'noch ireschend än Bezuch zu de Realided hawwe, um den rum sisch de Audor soin aischeni Realided baschdle dud. Noch der Definizion sinn aldanadive Fagde Wunschvorschdellunge vum Audor.Hannah Steinharter: Fake News – Das Spiel mit der Realität. In: Pflichtlektüre – Onlinemagazin für Studierende, 24. Januar 2017, abgerufen am 5. März 2022.

 Gugschd a uff
 Spin
 Fake News

 Vawais 

Sachgrubb:Propaganda
Sachgrubb:Rhetorik